
 4.3.2022
 BG
 Официален вестник на Европейския съюз
 L 69/131
 РЕШЕНИЕ No 76/2021 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И СЪЕДИНЕНИТЕ АМЕРИКАНСКИ ЩАТИ ЗА ВЗАИМНО ПРИЗНАВАНЕ
 от 8 февруари 2022 година
 за включване на органи по оценка на съответствието в Секторното приложение относно електромагнитната съвместимост [2022/373]
 СЪВМЕСТНИЯТ КОМИТЕТ,
 като взе предвид Споразумението между Европейската общност и Съединените американски щати за взаимно признаване, и по-специално членове 7 и 14,
 като има предвид, че Съвместният комитет трябва да вземе решение за включване в секторно приложение на един или няколко органа по оценка на съответствието,
 РЕШИ:
 1.
 Органът по оценка на съответствието в притурка А се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от Секторното приложение относно електромагнитната съвместимост.
 2.
 Конкретните компетенции на посочения в притурка А орган по оценка на съответствието по отношение на продуктите и процедурите за оценяване на съответствието са договорени между страните по споразумението, които се ангажират с актуализирането им.
 Настоящото решение, съставено в два екземпляра, се подписва от представителите на Съвместния комитет, оправомощени да действат от името на страните по споразумението за целите на изменението на споразумението. Настоящото решение поражда действие от датата на полагане на последния подпис.
 От името на Съединените американски щати
 James C. SANFORD
 Подписано във Вашингтон на 2 февруари 2022 г.
 От името на Европейския съюз
 Lucian CERNAT
 Подписано в Брюксел на 8 февруари 2022 г.
 Притурка А
 Орган по оценка на съответствието от ЕО, който се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от Секторното приложение относно електромагнитната съвместимост
 TÜV Italia Srl
 Gruppo TÜV SÜD
 Via Bradizzo 123/125
 10088 Volpiano (TO)
 ИТАЛИЯ
 